Babelscape/SREDFM huggingface dataset:
Κοινοβούλιο της Τζαμάικας

Το Κοινοβούλιο της Τζαμάικας είναι το διθάλαμο νομοθετικό σώμα της χώρας. Αποτελείται από τη Γερουσία (άνω βουλή) και τη Βουλή των Αντιπροσώπων (κάτω βουλή). Ο τρόπος οργάνωσης, οι εξουσίες και οι αρμοδιότητες του Κοινοβουλίου ορίστηκαν στο Τζαμαϊκανικό Σύνταγμα του 1962. Το πολίτευμα της Τζαμάικας είναι συνταγματική μοναρχία, με μονάρχη τη Βασίλισσα της Κοινοπολιτείας, και το Κοινοβούλιο είναι οργανωμένο με βάση το Βρετανικό σύστημα Γουέστμινστερ. 

Η Γερουσία αποτελείται από 21 μέλη που διορίζονται από τον Γενικό κυβερνήτη (εκπρόσωπος της Αυτού Μεγαλειότητας της Βασίλισσας): τα 13 μέλη προτείνονται από τον Πρωθυπουργό και τα 8 από τον Αρχηγό της Αντιπολίτευσης. Η θητεία τους διαρκεί για πέντε έτη, ή μέχρι να διαλυθεί το Κοινοβούλιο.

Η Βουλή των Αντιπροσώπων αποτελείται από 63 μέλη που εκλέγονται με άμεσες δημοκρατικές εκλογές, με απλό πλειοψηφικό εκλογικό σύστημα από μονοεδρικές εκλογικές περιφέρειες, για πενταετή θητεία.

Μετά τις εκλογές, στην πρώτη συνεδρίαση της Γερουσίας τα μέλη πρέπει να εκλέξουν έναν Πρόεδρο της Γερουσίας. Προτού αναλάβει καθήκοντα θα προηγηθεί η τελετή ορκομωσίας. Παρομοίως, στη πρώτη συνεδρίασή τους, τα μέλη της Βουλής των Αντιπροσώπων θα εκλέξουν έναν Πρόεδρο της Βουλής.

Το Κοινοβούλιο μπορεί να θεσπίσει νόμους για την ειρήνη, την τάξη και την καλή διακυβέρνηση της Τζαμάικας, σύμφωνα με το Σύνταγμα. Για να περάσει ένας νόμος πρέπει να ψηφιστεί από την πλειοψηφία της βουλής, ενώ για τις συνταγματικές τροποποιήσεις απαιτούντα τα δύο τρίτα των μελών. Προτού τεθεί σε ισχύ πρέπει να υπογραφεί από τον Γενικό Κυβερνήτη και μετά να δημοσιευθεί στην Εφημερίδα του Κράτους.
Βαβά

Ο Εντβάλντο Ζιζίντιο Νέτο (πορτογαλικά: "Edvaldo Jizídio Neto", 12 Νοεμβρίου 1934 – 19 Ιανουαρίου 2002), γνωστός ως Βαβά ("Vavá") , ήταν Βραζιλιάνος ποδοσφαιριστής που θεωρείται ως ένας από τους καλύτερους επιθετικούς της γενιάς του. Ήταν βασικό στέλεχος της εθνικής Βραζιλίας στα Παγκόσμια Κύπελλα του 1958 και του 1962, ενώ ήταν πρώτος σκόρερ στο δεύτερο.
Αγνή Σορέλ

Η Αγνή Σορέλ (1422 - 9 Φεβρουαρίου 1450), γνωστή από Dame de beauté (κυρία ομορφιάς), ήταν αναγνωρισμένη ερωμένη του βασιλιά Καρόλου Ζ΄ της Γαλλίας, από την οποία απέκτησε τέσσερις κόρες. Θεωρείται η πρώτη επίσημα αναγνωρισμένη βασιλική ερωμένη ενός βασιλιά της Γαλλίας. Ήταν το θέμα πολλών σύγχρονων ζωγραφικών έργων και έργων τέχνης, όπως η Παναγία και το Παιδί του Ζαν Φουκέ που περιβάλλεται από τους Αγγέλους.
Αθηνά Λινού

Η Αθηνά Λινού (1951) είναι Ελληνίδα ιατρός, τέως (συνταξιοδοτημένη) καθηγήτρια της Ιατρικής Σχολής του Εθνικού και Καποδιστριακού Πανεπιστημίου Αθηνών και Πρόεδρος του Ινστιτούτου Προληπτικής, Περιβαλλοντολογικής και Εργασιακής Ιατρικής Prolepsis.
Σιλβέρια Γιάκομπς

Η Σιλβέρια Γιάκομπς (Silveria Elfrieda Jacobs, γεννήθηκε στις 31 Ιουλίου 1968) είναι πολιτικός του Αγίου Μαρτίνου και πρωθυπουργός από τις 19 Νοεμβρίου 2019 .
Ισμαήλ Μολλά

Ο Ισμαήλ Μολλά Ροδοπλού (1938-2020) ήταν Μουσουλμάνος δημοσιογράφος και πολιτικός, ο οποίος διατέλεσε βουλευτής Ροδόπης από τον Νοέμβριο του 1989 ως τον Μάρτιο του 1990.
Βίκιντας Σλίβκα

Ο Βίκιντας Σλίβκα (λιθουανικά: "Vykintas Slivka", γενν. στις 29 Απριλίου 1995) είναι Λιθουανός επαγγελματίας ποδοσφαιριστής, ο οποίος αγωνίζεται ως κεντρικός μέσος για τον Απόλλωνα Σμύρνης.
Σκωτσέζικη Βικιπαίδεια

Η Σκωτσέζικη Βικιπαίδεια είναι η έκδοση της Βικιπαίδειας στα σκωτσέζικα. Υπάγεται στο ίδρυμα Wikimedia. Ιδρύθηκε στις 23 Ιουνίου 2005 και ξεπέρασε τα 1.000 άρθρα τον Φεβρουάριο του 2006 και τα 5.000 άρθρα τον Νοέμβριο του 2020. Τον Σεπτέμβριο του 2020 είχε σχεδόν 58.000 λήμματα. Είναι μια από τις οχτώ Βικιπαίδειες γραμμένη σε αγγλική γλώσσα ή σε μια γλώσσα που βασίζεται στα αγγλικά. Οι άλλες είναι η Αγγλική Βικιπαίδεια, η Απλή Αγγλική Βικιπαίδεια, η Παλαιά Αγγλική Βικιπαίδεια, η Βικιπαίδεια στα Πίτκερν-Νόρφουκ, η Βικιπαίδεια στα Τοκ Πισίν, η Βικιπαίδεια στα Τζαμαϊκανά Πατουά και η Βικιπαίδεια στα Σρανάν Τόνγκο.

Τον Αύγουστο του 2020, η έκδοση της Βικιπαίδειας στη Σκωτσέζικη γλώσσα έχει επικριθεί στα μέσα κοινωνικής δικτύωσης και νέα μέσα μαζικής ενημέρωσης για την κακή ποιότητα του κειμένου σε πολλά λήμματα της Βικιπαίδεια. Πολλά λήμματα βρίσκονται στο στάδιο της γλωσσικής αναθεώρησης, τόσο από Βικιπαιδιστές από διάφορες Βικιπαίδειες και άτομα με γνώση της Σκωτσέζικης γλώσσας.
Ελισάβετ Αλεξανδρινή της Βυρτεμβέργης

Η Ελισάβετ Αλεξανδρινή της Βυρτεμβέργης ("Elisabeth Alexandrine of Württemberg", 27 Φεβρουαρίου 1802 - 5 Δεκεμβρίου 1864) ήταν κόρη του Δούκα Λουδοβίκου της Βυρτεμβέργης.
Ζντράβκο Κριβοκάπιτς

Ο Ζντράβκο Κριβοκάπιτς (σερβικά κυριλλικά: Здравко Кривокапић, 1958- ) είναι Μαυροβούνιος πολιτικός, μηχανικός και ακαδημαϊκός, πρωθυπουργός από τις 4 Δεκεμβρίου 2020 και μέλος του Κοινοβουλίου του Μαυροβουνίου. Είναι ο ηγέτης του συνασπισμού "Για το Μέλλον του Μαυροβουνίου".
Δημήτρης Βλάχος

Ο Δημήτρης Βλάχος (γεν. 31 Οκτωβρίου 1985) είναι Έλληνας ηθοποιός, παρουσιαστής, μοντέλο, αθλητής του στίβου και επιχειρηματίας.
Μάριο Πάσαλιτς

Ο Μάριο Πάσαλιτς (9 Φεβρουαρίου 1995) είναι Κροάτης ποδοσφαιριστής ο οποίος αγωνίζεται ως κεντρικός μέσος για λογαριασμό της Αταλάντα και της εθνικής ομάδας της Κροατίας.

Ο Πάσαλιτς ξεκίνησε την καριέρα του από την Χάιντουκ Σπλιτ και αποκτήθηκε το 2014 από την Τσέλσι για 3 εκατομμύρια λίρες, όμως στη συνέχεια δόθηκε δανεικός σε Έλτσε, Μονακό, Μίλαν, Σπαρτάκ Μόσχας και Αταλάντα. Στην Αταλάντα αγωνίστηκε δανεικός για δύο σαιζόν, πετυχαίνοντας 15 γκολ σε 75 συμμετοχές. Η Αταλάντα τον αγόρασε για 15 εκατομμύρια ευρώ το 2020.

Ο Πάσαλιτς πραγματοποίησε το ντεμπούτο του με την εθνική Κροατίας το 2014 και έκτοτε έχει πραγματοποιήσει 12 συμμετοχές.
Αουίς της Νορμανδίας

Η Αουίς της Νορμανδίας (πέθανε στις 21 Φεβρουαρίου 1034) ήταν κόμισσα του Ρεν, δούκισσα της Βρετάνης και αντιβασίλισσα για λογαριασμό του γιου της Άλαν Γ΄ της Βρετάνης (1008 - 1026. Η Αουίς ήταν κόρη του Ριχάρδου Α΄ της Νορμανδίας και της Γκούνορ της Νορμανδίας, οι αδελφοί της ήταν ο Ριχάρδος Β΄ της Νορμανδίας και ο Ροβέρτος Β΄ της Ρουέν. 

Είχε επίσης δυο αδελφές, οι οποίες με τους γάμους τους δημιούργησαν ισχυρές δυναστικές συμμαχίες: Η Έμμα της Νορμανδίας παντρεύτηκε σε πρώτο γάμο τον Έθελρεντ του Ουέσσεξ και σε δεύτερο τον Κνούτο τον Μέγα, ενώ η Μωντ της Νορμανδίας παντρεύτηκε τον Όντο Β΄ του Μπλουά. Η Αουίς με την σειρά της, με συνθήκη διπλού συμμαχικού γάμου, παντρεύτηκε τον Γοδεφρείδο Α΄ της Βρετάνης και ο αδελφός της Ριχάρδος Β΄ παντρεύτηκε ταυτόχρονα την αδελφή τού Γοδεφρείδου Α΄ Ιουδήθ της Βρετάνης. Η διπλή συμμαχία ανάμεσα στη Νορμανδία και τη Βρετάνη είχε στόχο να εξασφαλίσει τις δυο οικογένειες, ιδιαίτερα στο θέμα της Βρετάνης. Ο Γοδεφρείδος Α΄ πέθανε (1008) αφήνοντας δύο ανήλικους γιους, τον Αλαίν Γ΄ και τον Εύδη· ο Ριχάρδος Β΄ είχε σημαντικό ρόλο στο Δουκάτο της Βρετάνης την εποχή που ήταν ανήλικοι. Η Αουίς ήταν αντιβασίλισσα για λογαριασμό του γιου της Αλαίν Γ΄. Η αντιβασιλεία της δοκιμάστηκε από μία αγροτική εξέγερση (1010), που εξαπλώθηκε από τη Νορμανδία στη Βρετάνη· ο Αλαίν Γ΄ με προτροπή της μητέρας του έπεισε τους επαναστάτες να υποχωρήσουν.
Μουσκαντίνοι

μικρογραφία|Δύο Μουσκαντίνοι το 1795
Οι Μουσκαντίνοι (γαλλικά: Muscadins), που σημαίνει «αυτοί που φορούν άρωμα μόσχου», αναφέρονται επίσης και ως «χρυσή νεολαία», ήταν ομάδες νεαρών ανδρών, σχετικά ευκατάστατων και ντυμένων με επιτηδευμένο ύφος σε στυλ δανδή, που αποτελούσαν συμμορίες του δρόμου κατά τη διάρκεια της Θερμιδοριανής αντίδρασης στο Παρίσι. Μετά το πραξικόπημα κατά του Ροβεσπιέρου και των Ιακωβίνων στις 9 Θερμιδόρ έτους Β', ( 27 Ιουλίου 1794), επιτίθονταν στους εναπομείναντες Ιακωβίνους και Αβράκωτους και συνέβαλαν σε μεγάλο βαθμό στην αποδυνάμωσή τους τον επόμενο χρόνο.

Οι Μουσκαντίνοι κυκλοφορούσαν με μεγάλα ξύλινα μπαστούνια, τα οποία αποκαλούσαν «συντάγματα». Οργανώθηκαν από τον φιλοβασιλικό πολιτικό και δημοσιογράφο Λουί-Μαρί Στανισλάς Φρερόν και αριθμούσαν περί τα 2.000-3.000 άτομα. Πολιτική αναφορά τους ήταν ο Φρερόν και η εφημερίδα του, "Ο Αγορητής του λαού". Σύχναζαν στο "καφέ ντε Σαρτρ", στο Παλαί Ρουαγιάλ.

Στην πραγματικότητα εκτός από τη «χρυσή νεολαία» των «καλών οικογενειών» απαρτίζονταν επίσης από νέους της κατώτερης μεσαίας τάξης, υπαλλήλους καταστημάτων, αγγελιοφόρους, δημόσιους υπαλλήλους, γιους «μικρών αξιωματούχων και μικρών καταστηματαρχών». Έκαναν επιθέσεις κατά των Ιακωβίνων, ή και κατά όποιων έμοιαζαν με Ιακωβίνοι, στους δρόμους, στα καταστήματα και στα θέατρα. 

Οι ομάδες αυτές ενθαρρύνονταν σιωπηρά από την ασταθή νέα κυβέρνηση, η οποία είχε βάσιμους λόγους να φοβάται τον όχλο των Ιακωβίνων και την ευρύτερη αναταραχή καθώς ο σκληρός χειμώνας του 1794-5 έφερε  αυξανόμενη πείνα στην παρισινή εργατική τάξη. Οι Μουσκαντίνοι θεωρούνται μέρος της πρώτης Λευκής Τρομοκρατίας ως απάντηση στην προηγούμενη κυριαρχία της περιόδου της Τρομοκρατίας των Ιακωβίνων.

Η «χρυσή νεολαία» άσκησε σημαντική επιρροή στη Συμβατική. Επιτέθηκαν στη λέσχη των Ιακωβίνων και απαιτούσαν το κλείσιμο της, όπως και του Επαναστατικού δικαστηρίου. Εκμεταλλευόμενες τις συγκρούσεις, οι αρχές έκλεισαν τη λέσχη των Ιακωβίνων, και όλες τις λέσχες, τον Νοέμβριο του 1794. Μετά την εξέγερση των Ιακωβίνων στις 12 Ζερμινάλ  (1 Απριλίου 1795), πίεσαν για τη σύλληψη των τεσσάρων κύριων ηγετών που απέμεναν από το καθεστώς των Ιακωβίνων: των Κολλό, Μπιγιώ, Μπαρέρ και ο ζωγράφος Νταβίντ, που απειλήθηκαν όλοι με απέλαση στη Γαλλική Γουιάνα (αν και μόνο οι δύο πρώτοι απελάθηκαν τελικά). Συμμετείχαν επίσης στην ένοπλη καταστολή της λαϊκής εξέγερσης του Πραιριάλ (20 Μαΐου 1795) και στην «εκκαθάριση» του προαστίου Σαιντ-Αντουάν, που ήταν το κέντρο των εξεγερμένων. 

Αφού κατάφεραν να καταστείλουν τους Αβράκωτους, η χρησιμότητα των Μουσκαντίνων για την κυβέρνηση τελείωσε και άρχισαν να αποτελούν απειλή. Μετά την καταστολή της φιλοβασιλικής εξέγερσης της 13ης Βαντεμιέρ τον Οκτώβριο του 1795, εξέγερση στην οποία συμμετείχαν, έπαψαν να αποτελούν σημαντικό παράγοντα στην παρισινή πολιτική.
Το Κρυφό Αγκάθι

Το Παρμένοι στην Πλημμύρα είναι ένα έργο αστυνομικής φαντασίας της Βρετανίδας συγγραφέα Αγκάθα Κρίστι, που τυπώθηκε πρώτα στις ΗΠΑ από τους Ντοντ, Μηντ και Σία τον Μάρτιο του 1948, αρχικά με τον τίτλο "Υπάρχει μία παλίρροια" στην τιμή των 2,50 δολαρίων. Στο Ηνωμένο Βασίλειο εκδόθηκε από το "Κόλινς Κράιμ Κλαμπ" τον Νοέμβριο του ίδιου έτους με τον αρχικό τίτλο της Α. Κρίστι προς 8 σελίνια και 6 πένες. Πρωταγωνιστεί ο διάσημος Βέλγος ήρωάς της Ηρακλή Πουαρό και η υπόθεση εκτυλίσσεται το 1946. Στην Ελλάδα επικράτησε ο τίτλος Το Κρυφό Αγκάθι.

Το μυθιστόρημα αναφέρεται σε μία ιστορία στην Αγγλίας μετά τον Β΄ Π. Π., όπου η καθημερινότητα είχε ανατραπεί, όμως τώρα με τη λήξη του Πολέμου υπήρχε ανακούφιση. Άνθρωποι είχαν πεθάνει, η ζωή είχε αλλάξει και η οικονομία άρχιζε ξανά: αυτή ήταν η ατμόσφαιρα για μία οικογένεια σε ένα χωριό κοντά στο Λονδίνο. Ο επιθεωρητής Σπενς παρουσιάζεται στο έργο για πρώτη φορά και θα τον ξαναχρησιμοποιήσει η συγγραφέας ακόμη μερικές φορές. Η οικογένεια Κλοντ, η Φράνσις και οι αδελφοί της, είχαν πληγεί απροσδόκητα από τον Πόλεμο: ο αδελφός τους, σύντομα μετά τον γάμο του, χάθηκε σε βομβαρδισμό του Λονδίνου. Σε μία άλλη οικογένεια του χωριού, ένας γιος σκοτώθηκε στη μάχη, μία κόρη επέστρεψε από την υπηρεσία της στο WRN (Γυναικείο Βασιλικό Ναυτικό) και ένας άλλος γιος φαίνεται πως έκανε επιτυχή προσπάθεια με το αγρόκτημά του, παρά το ότι έχασε τον συνεταίρο του στον Πόλεμο. Όταν η Λυνν επέστρεψε από το Ναυτικό, ο αρραβώνας της -που διακόπηκε με τον Πόλεμο- συνεχίζει. Στη σχέση δημιουργούνται προβλήματα από τον Ντέιβιντ, αδελφό της Ρόζαλην, η οποία είχε παντρευτεί σε δεύτερο γάμο τον Γκόρντον, θείο της Λυνν. Ένας ξένος στο χωριό με το όνομα "Ένοχ Άρντεν" αρχίζει να εκβιάζει τον Ντέιβιντ, αλλά σύντομα σκοτώνεται. Καλούν τον Ηρακλή Πουαρό.

Ο Ρίτσαρντσον βρίσκει το έργο με τη διπλή πλοκή αρκετά ευφυές· εδώ απουσιάζει η αίσθηση της ευφορίας, της ευημερίας που δείχνει η Α. Κρίστι σε άλλα έργα της. Άλλος κριτικός είναι πιο ευχαριστημένος, λέγοντας ότι ο Πουαρό λύνει το μυστήριο "με πολύ ευφυία, όπως αρέσει στους οπαδούς της Α. Κρίστι· κορυφαίο έργο". Το 1890 μία κριτική βρίσκει ευχάριστο που το έργο συνδέεται με μία χρονιά και με ένα παγκόσμιο γεγονός. Ωστόσο βλέπει "επιρροές από τον Τέννυσον (δηλ. συναισθηματισμό) και τον Χριστιανισμό, που δεν δικαιολογούν την υψηλή θέση του μυθιστορήματος μεταξύ των κλασικών έργων".
Lincoln Corsair

Το Lincoln Corsair είναι ένα κόμπακτ πολυτελές crossover SUV που παράγεται από την αμερικανική αυτοκινητοβιομηχανία Lincoln, που είναι η πολυτελής θυγατρική εταιρεία της αμερικανικής Ford. Το μοντέλο μπήκε στην παραγωγή στις 19 Αυγούστου 2019, για τη σεζόν (model year) του 2020, και αντικατέστησε το Lincoln MKC.

Το έτος 2020, το Corsair ήταν το πρώτο σε πωλήσεις μοντέλο της Lincoln.
Δήμος Κολωνίδων

[[Υάμεια]]
Άποψη της [[Κορώνη|Κορώνης]] από τα [[Βουνάρια Μεσσηνίας|Βουνάρια]]
[[Κάστρο της Κορώνης|Κάστρο Κορώνης]]
Ο Δήμος Κολωνίδων συστάθηκε στις 21-04-1835, με έδρα τον οικισμό Κορώνη και καταργήθηκε στις 31-08-1912. Πρώτος Δήμαρχος το 1835, ήταν ο Γ. Μπάστας και το 1840, είχε πληθυσμό 3.597 κατοίκων.
Μαργαρίτα της Έσσης

Η Μαργαρίτα της Έσσης ("Margaret von Hessen", γεννημένη ως Μαργαρίτα Κάμπελ Γκέντες "Margaret Campbell Geddes", 18 Μαρτίου 1913 - 26 Ιανουαρίου 1997) ήταν η σύζυγος του Λουδοβίκου, Πρίγκιπα της Έσσης.
Μίσο

thumb|250px|Μίσο προς πώληση σε αγορά του Τόκιο.
Το μίσο (ιαπωνικά: みそ ή 味噌) είναι παραδοσιακό ιαπωνικό καρύκευμα το οποίο παράγεται από ζυμωμένους καρπούς σόγιας, μαζί με αλάτι και κότζι (ο μύκητας "Aspergillus oryzae") και μερικές φορές με ρύζι, σιτάρι, φύκια και άλλα συστατικά. Το αποτέλεσμα είναι μία παχιά πάστα η οποία χρησιμοποιείται σε σάλτσες και αλείμματα, λαχανικά και κρέατα. Επίσης συνδυάζεται με τη σούπα ντάσι, δημιουργώντας τη σούπα μίσο (μισοσίρου, 味噌汁), ένα χαρακτηριστικό πιάτο της ιαπωνικής κουζίνας. Το μίσο χρησιμοποιείται ευρέως στην Ιαπωνία, τόσο σε παραδοσιακά όσο και σύγχρονα πιάτα, και έχει τραβήξει παγκοσμίως την προσοχή.

Το μίσο είναι πλούσιο σε πρωτεΐνες και ιχνοστοιχεία και είχε σημαντικό διατροφικό ρόλο στην φεουδαρχική Ιαπωνία. Πωλείται σε σφραγισμένα δοχεία τα οποία συντηρούνται στο ψυγείο μετά το άνοιγμα. Το μίσο περιέχει ωφέλιμα βακτήρια, όπως το "Tetragenococcus halophilus", τα οποία μπορεί να πεθάναν κατά το μαγείρεμα. Γι'αυτό το λόγο προτείνεται να προστίθεται στο τέλος, ακριβώς πριν αφαιρεθεί το σκεύος από τη φωτιά, ενώ μπορεί να καταναλωθεί και χωρίς να έχει μαγειρευτεί.

Συνήθως το μίσο είναι αλμυρό, αλλά η γεύση του και το άρωμά του εξαρτάται από διάφορους παράγοντες, όπως τα υλικά και η διαδικασία ζύμωσης. Ανάλογα με την ποικιλία, μπορεί να περιγραφεί ως αλμυρό, γλυκό, γεώδες, φρουτώδες και ουμάμι.
Το Σπίτι του Τρόμου

Το Σπίτι του Τρόμου (Αγγλικά:The House of Fear) είναι μια αστυνομική ταινία μυστηρίου Αμερικανικής παραγωγής του 1945 σε σκηνοθεσία Ρόι Γουίλιαμ Νιλ και σενάριο του Ρόι Τσάνσλορ βασισμένο στο διήγημα "Τα πέντε κουκούτσια πορτοκαλιού" ή "Οι πέντε σπόροι πορτοκαλιού" το οποίο περιέχεται στην σειρά Οι περιπέτειες του Σέρλοκ Χολμς του σερ Άρθουρ Κόναν Ντόιλ του 1892. Είναι η δέκατη ταινία βασισμένη στο χαρακτήρα του Σέρλοκ Χολμς με πρωταγωνιστικό ζευγάρι τον Μπέιζιλ Ράθμποουν (στον ρόλο του Σέρλοκ Χολμς) και τον Νάιτζελ Μπρους (στον ρόλο του Δρ. Γουάτσον).
Ντάσι

thumb|250px|Ντάσι που προστίθεται σε πιάτο
Το ντάσι (出汁, だし) είναι ζωμός ο οποίος χρησιμοποιείται στην ιαπωνική κουζίνα. Ο ζωμός φτιάχνεται από ζεστό νερό στο οποίο προστίθεται κόμπου (ένα εδώδιμο φύκι) και κεζουρικατσούο (κομμάτια από διατηρημένο, ζυμωμένο τόνο ή παλαμίδα), ενώ μπορεί να χρησιμοποιηθούν αντζούγιες ή σαρδέλες. Το ντάσι αποτελεί τη βάση για τη σούπα μίσο, καθώς και διάφορες άλλες σούπες για να τους δώσει γεύση ουμάμι. Επίσης μπορεί να αναμειχθεί με αλεύρι. 

Η γεύση ουμάμι του ντάσι είναι αποτέλεσμα της χρήσης του κόμπου και του κατσουομπούσι. Το κατσουομπούσι περιέχει ιδιαίτερα υψηλές συγκεντρώσεις ινοσινικού νατρίου και το κόμπου έχει υψηλή συγκέντρωση γλουταμικών οξέων, τα οποία μαζί οδηγούν στη γεύση ουμάμι. 

Στην αγορά κυκλοφορεί σε κόκκους ή σε έτοιμη υγρή μορφή, αντικαθιστώντας το οικιακό ντάσι το δεύτερο μισό του 20ού αιώνα. Σε σύγκριση με το οικιακό ντάσι, το έτοιμο ντάσι έχει εντονότερη γεύση, εξαιτίας της χρήσης χημικών βελτιωτικών γεύσης, γλουταμικών αλάτων και ριβονουκλεοτιδίων.
Οικογένεια Μαυρολέων

Η Οικογένεια Μαυρολέων είναι μια ελληνική εφοπλιστική οικογένεια με ισχυρές διασυνδέσεις στο Ηνωμένο Βασίλειο.

Ο γενάρχης της Βασίλειος Μανουέλ Μαυρολέων (1901-1979), κατάγονταν από μια μακρόχρονη ναυτιλιακή οικογένεια από το νησί της Κάσου και μετακόμισε στην Αγγλία ως μέλος της εμπορικής ναυτιλιακής επιχείρησης που εδρεύει στο Ηνωμένο Βασίλειο και διευθύνεται από τα ξαδέλφια του, την Οικογένεια Κουλουκουντή. Αργότερα ίδρυσε τη δική του ναυτιλιακή εταιρεία, την London and Overseas Freighters (LOF). Παντρεύτηκε την Άγγλίδα Βαϊολετ Γουίδερς, από την οποία απέκτησε δύο γιους, 
τον Νικόλα Μαυρολέων και τον Μανουέλ Μπέιζιλ Μαυρολέων, που ήταν πιο γνωστός με το παρατσούκλι του "Μπλέυ" (1927 / 1932–2009), ο οποίος εκπαιδεύτηκε στην Αγγλία και υπηρέτησε στους Γρεναδιέρους Φρουρούς. 

Ο Μπλέυ Μαυρολέων συνέχισε να διευθύνει την εταιρεία αλλά μετακόμισε στην Ελβετία όταν η Κυβέρνηση των Εργατικών 1974-1197 εθνικοποίησε τα ναυπηγεία Austin και Pickersgill, όπου η LOF ήταν ο μεγαλύτερος μέτοχος. Παντρεύτηκε τέσσερις φορές (μεταξύ των οποίων ήταν η Καμίλα Παραβιτσίνι, εγγονή του Βρετανού συγγραφέα Ουίλιαμ Σόμερσετ Μομ, μέσω της Μαίρης Ελιζαμπεθ Μομ) και άφησε τέσσερα παιδιά και έξι εγγόνια.
Ο Μπλέυ απέκτησε επίσης δύο γιους με την Μεξικανικής καταγωγής σύζυγο του, Τζιοκόντα ντε Γκαλάρδο και Κάστρο,
. Τον Νικόλα Μάρκο Μαυρολέων και τον Βασίλη "Κάρλος" Μαρόλεων (1958–98).

Ο Νίκολας Μάρκος Μαυρολέων ήταν παντρεμένος με τη Νικαραγουανή ηθοποιό Μπάρμπαρα Καρέρα.
Ο Κάρλος Μαρόλεων εκπαιδεύτηκε στα Πανεπιστήμια του Ήτον και του Χάρβαρντ, ενώ αργότερα έγινε μέλος των Μουτζαχεντίν, με τους οποίους πολέμησε ενάντια στον Σοβιετικό Στρατό στο Αφγανιστάν. Υπήρξε επίσης επαγγελματίας δημοσιογράφος και πέθανε στη Πεσαβάρ του Πακιστάν ενώ βρίσκονταν εκεί για να κάνει ρεπορτάζ για το Αμερικανικό τηλεοπτικό δίκτυο CBS σχετικά με την «Επιχείρηση Infinite Reach».
Ιωάννης Πανιάρας

Ο Ιωάννης Πανιάρας (1903-1978), του Κωνσταντίνου, ήταν Έλληνας χημικός και πολιτικός. Υπηρέτησε ως δήμαρχος Σικυώνος επί είκοσι χρόνια περίπου.
Γιάννης Βούλγαρης

Ο Γιάννης Βούλγαρης είναι Έλληνας καθηγητής Πολιτικής Επιστήμης στο Πάντειο Πανεπιστήμιο.
Σεσίλια της Πρωσίας

Η Σεσίλια της Πρωσίας ("Cecilie von Preußen", 5 Σεπτεμβρίου 1917 - 21 Απριλίου 1975) ήταν κόρη του Γουλιέλμου, Διαδόχου Πρίγκιπα της Γερμανίας.
Το πέταγμα της νυχτερίδας

Το πέταγμα της νυχτερίδας (Πρωτότυπος τίτλος: Una lucertola con la pelle di donna) είναι μια ταινία τζάλο Ιταλικής-Ισπανικής-Γαλλικής συμπαραγωγής του 1971 σε σενάριο και σκηνοθεσία του Λούτσιο Φούλτσι.
Πρωταγωνιστούν: Φλορίντα Μπόλκαν, Στάνλεϊ Μπέικερ, Λέον Τζεν και η Ανίτα Στρίντμπεργκ.
Γυρισμένη στο Λονδίνο, η ταινία ακολουθεί την Κάρολ Χάμοντ, κόρη ενός σεβαστού πολιτικού, 
που βιώνει μια σειρά ζωντανών, ψυχεδελικών εφιάλτων που αποτελούνται από διάφορα σεξουαλικά όργια και χρήση ναρκωτικών LSD. Στα όνειρα της η Κάρολ διαπράττει μια γραφική δολοφονία μιας γειτόνισσας της και ξυπνά μετά σε μια πραγματική έρευνα της αστυνομίας για τη δολοφονία της Τζούλια Ντιούρερ.

Η ταινία κυκλοφόρησε στη Γαλλία με τον τίτλο "Κάρολ" με την έκδοση της να είναι η μεγαλύτερη στα 101 λεπτά.
Συνωμοσία του Σήφη Βλαστού

Η Συνωμοσία του Σήφη Βλαστού ήταν μια αποτυχημένη απόπειρα εξέγερσης ενάντια στη Δημοκρατία της Βενετίας στην υπερπόντια αποικία της Κρήτης κατά το 15ο αιώνα που πήρε το όνομά της από τον αρχηγό της. Ο Βλαστός και οι συνεργάτες του καταδόθηκαν στις βενετσιάνικες αρχές, οι οποίες τους συνέλαβαν και τους εκτέλεσαν με συνοπτικές διαδικασίες το 1454. Ένα σχέδιο για μια μικρότερης κλίμακας εξέγερση εναντίον της Βενετίας εξουδετερώθηκε το 1462.
Έλσα της Βυρτεμβέργης

Η Έλσα της Βυρτεμβέργης ("Elsa von Württemberg", 1 Μαρτίου 1876 - 27 Μαΐου 1936) ήταν κόρη του Δούκα Ευγένιου της Βυρτεμβέργης.
Citroën Prototype C

300px|thumb|right|Το πρωτότυπο αυτοκίνητο C-10 του 1956.
300px|thumb|right|Το πίσω μέρος του προηγούμενου C-10.

Το Citroën Prototype C ήταν μια σειρά πρωτότυπων αυτοκινήτων (concept cars) που εξελίχθηκαν και κατασκευάστηκαν από τη γαλλική αυτοκινητοβιομηχανία Citroën από το C-1 του 1955 έως το C-10 του 1956, όλα υπό τη διοίκηση του Αντρέ Λεφέμπρ (André Lefèbvre). Η ιδέα του σχετικού πρότζεκτ ήταν να κατασκευαστεί ένα αυτοκίνητο σχήματος σταγόνας νερού, με χαμηλό βάρος, που θα ήταν λίγο μικρότερο, αλλά πολύ πιο σύγχρονο αισθητικά από το Citroën 2CV. Ένα από αυτά τα πρωτότυπα, το Citroën C-10, έχει επιβιώσει και σήμερα ανήκει στην επίσημη ιδιοκτησία της Citroën.
312px|thumb|left|Το προφίλ του απέναντι C-10.

Η συνολική εμφάνιση του πρωτότυπου μοντέλου C-10 θύμιζε έντονα το μικροσκοπικό αυτοκίνητο - φυσαλίδα (bubble car) Messerschmitt. Επίσης, το C-10 έφερε τον ίδιο επίπεδο 2-κύλινδρο κινητήρα 425 cm³ που είχε τότε το άκρως δημοφιλές Citroën 2CV, καθώς και το ίδιο 4-τάχυτο μηχανικό κιβώτιο. Ωστόσο, το βάρος του ήταν ακόμα χαμηλότερο, μόλις στα 382 κιλά, ενώ ο αεροδυναμικός συντελεστής Cd ήταν στο εντυπωσιακό ακόμα και σήμερα 0,258. Αυτά του προσέφεραν τελική ταχύτητα 110 χιλιόμετρα, ενώ είχε επίσης την υδροπνευματική ανάρτηση του Citroën DS που είχε εισαχθεί το 1955, του γνωστού στην Ελλάδα ως "βάτραχος".

Τελικώς όμως, κανένα από τα πρωτότυπα αυτής της σειράς Prototype C δεν έφτασε στην παραγωγή, καθώς προτιμήθηκε να εξελιχθεί το πρότζεκτ που τελικώς οδήγησε στη δημιουργία του επίσης εξαιρετικά επιτυχημένου Citroën Ami, που παρουσιάστηκε στην αγορά τον Απρίλιο του 1961.

Μάλιστα το C-10 είχε και το παρατσούκλι Citroën Coccinelle ("πασχαλίτσα" στα γαλλικά), λόγω του παρόμοιου σχήματός του.
Βακελίτης

Βακελίτης ("αγγλ." Bakelite) είναι το πρώτο πλαστικό που δημιουργήθηκε από συνθετικά υλικά. Ουσιαστικά είναι ένα θερμοσκληρυνόμενο πολυμερές της ρητίνης PF (phenol – formaldehyde) που προέκυψε μετά από αντίδραση της φαινόλης με τη φορμαλδεϋδη κάτω από συγκεκριμένες συνθήκες. Ανακαλύφθηκε από τον σημαντικό Βέλγο (μετέπειτα Αμερικανό) εφευρέτη – χημικό Λέο Μπέικελαντ, στην Νέα Υόρκη το 1907.

Η πρωταρχική συσκευή με το όνομα "Bakelizer", στο εργαστήριο του [[Λέο Μπέικελαντ]]

Επειδή, τότε, το νέο υλικό είχε εξαιρετικές, για την εποχή εκείνη, θερμικές, ηλεκτρικές και μονωτικές ιδιότητες, κυριάρχησε στην παγκόσμια αγορά (με το εμπορικό όνομα "Bakelite") για την παραγωγή ηλεκτρικών μονωτικών, ραδιοφώνων, τηλεφωνικών συσκευών, και πλήθους χρηστικών αντικειμένων (βλ. κουζινικά σκεύη, κοσμήματα, παιδικά παιχνίδια και πολλά άλλα). Μετά τη βιομηχανική ανάπτυξη των πλαστικών (πολυαιθυλένιο, πολυπροπυλένιο κ.ά.), μετά το 1945, η παραγωγή του μειώθηκε σημαντικά.

Η εφεύρεση του βακελίτη επίσημα αναγνωρίστηκε ως ορόσημο στη σύγχρονη ιστορία των συνθετικών πολυμερών, στις 9-11-1993, από την American Chemical Society.

right|thumb | Ποικιλία κοσμημάτων της εποχής εκείνης φτιαγμένα όλα από βακελίτη (1924)
Καρολίνα της Έσσης-Χόμπουργκ

Η Καρολίνα της Έσσης-Χόμπουργκ ("Caroline von Hessen-Homburg", 19 Μαρτίου 1819 - 18 Ιανουαρίου 1872) ήταν κόρη του Γουσταύου, Λανδγράβου της Έσσης-Χόμπουργκ.
Ντέιβιντ Γκρέμπερ

Ο Ντέιβιντ Γκρέμπερ ("David Graeber", 12 Φεβρουαρίου 1961 – 2 Σεπτεμβρίου 2020) ήταν ανθρωπολόγος και αναρχικός ακτιβιστής. Ήταν καθηγητής ανθρωπολογίας στο London School of Economics (LSE). Είχε γίνει γνωστός από την συμμετοχή του στο κίνημα Occupy Wall Street. Γνωστά του βιβλία είναι τα "Debt: The First 5,000 Years", το "The Democracy Project: A History, a Crisis, a Movement" (2013) και το "The Utopia of Rules: On Technology, Stupidity and the Secret Joys of Bureaucracy" (2015). Ένα άρθρο του το 2013, "On the Phenomenon of Bullshit Jobs" είχε κάνει εντύπωση.
Κυριάκος Ντούμος

Ο Κυριάκος Ντούμος (γεν. Καστρί Αρκαδίας) είναι Έλληνας στιχουργός.
Όλγα της Βυρτεμβέργης

Η Όλγα της Βυρτεμβέργης ("Olga von Württemberg", 1 Μαρτίου 1876 - 21 Οκτωβρίου 1932) ήταν κόρη του Δούκα Ευγένιου της Βυρτεμβέργης.
Γιάννης Κακλέας

Ο Γιάννης Κακλέας είναι Έλληνας σκηνοθέτης του Θεάτρου.
Καμπερνέ Σοβινιόν

200px|right|thumb|Καμπερνέ Σοβινιόν
Το καμπερνέ σοβινιόν (γαλ. "Cabernet Sauvignon") είναι μία ποικιλία του αμπελιού η οποία χρησιμοποιείται για παραγωγή ερυθρών κρασιών. Το καμπερνέ σοβινιόν εμφανίστηκε στον XVII αιώνα στο Μπορντώ ως αποτέλεσμα διασταύρωσης ποικιλιών Καμπερνέ Φραν και Σοβινιόν Μπλαν. Για πολύ καιρό ήταν η πιο κοινή και πιο καλλιεργούμενη ποικιλία αμπελιού στον κόσμο. Αυτή η ποικιλία είναι λιγότερο απαιτητική και φυτρώνεται σε διάφορες κλιματικές συνθήκες. Το καμπερνέ σοβινιόν έχει αυξημένη αντοχή στις ασθένειες όπως περονόσπορο και τεφρά σήψη αμπέλου. Τα άνθη είναι ερμαφρόδιτα.
Υπεράσπιση των Πολωνικών Ταχυδρομείων στο Ντάντσιχ

Η Υπεράσπιση των Πολωνικών Ταχυδρομείων στο Ντάντσιχ είναι ένα από τα πρώτα γεγονότα του Β΄ Παγκοσμίου Πολέμου. 

Ξημερώματα της 1ης Σεπτεμβρίου 1939 ξεκίνησε η Γερμανική εισβολή στην Πολωνία με το βομβαρδισμό του λιμανιού του Ντάντσιχ, που ήταν υπό πολωνικό έλεγχο, από το γερμανικό θωρηκτό Schleswig-Holstein. Ταυτόχρονα η μονάδα των SS, SS Heimwehr Danzig, τοπικές παραστρατιωτικές δυνάμεις και ειδικές δυνάμεις της γερμανικής αστυνομίας του Ντάντσιχ προσπάθησαν να καταλάβουν το κτίριο των Πολωνικών Ταχυδρομείων και να αποκτήσουν τον έλεγχο της πόλης. 

Το κτίριο των Πολωνικών Ταχυδρομείων υπερασπίστηκαν για 15 ώρες 56 Πολωνοί, οι περισσότεροι από τους οποίους ήταν υπάλληλοι των Ταχυδρομείων. Κατά τη διάρκεια της μάχης και στη συνέχεια, κατά τη παράδοση των αμυνομένων, έξι από αυτούς σκοτώθηκαν από τις γερμανικές δυνάμεις ενώ οι περισσότεροι από τους υπολοίπους αφού παραδόθηκαν δικάστηκαν, καταδικάστηκαν ως παράνομοι μαχητές σύμφωνα το γερμανικό ειδικό στρατιωτικό ποινικό νόμο του 1938 και εκτελέστηκαν λίγες μέρες αργότερα.

Η Υπεράσπιση των Πολωνικών Ταχυδρομείων του Ντάντσιχ παρουσιάζεται στο μυθιστόρημα του Γκύντερ Γκρας, το Τενεκεδένιο Ταμπούρλο, στο κεφ. 18.
Πωλ Μπαράς

Ο Πωλ-Φρανσουά-Ζαν-Νικολά, υποκόμης ντε Μπαράς (γαλλικά: Paul François Jean Nicolas, vicomte de Barras) και αργότερα Πωλ Μπαράς, (30 Ιουνίου 1755 - 29 Ιανουαρίου 1829), ήταν Γάλλος πολιτικός και στρατηγός της Γαλλικής Επανάστασης. Μέλος της Συμβατικής Συνέλευσης κατά τη διάρκεια της Γαλλικής Επανάστασης, ψήφισε υπέρ του θανάτου του Λουδοβίκου ΙΣΤ'.

Ήταν ένας από τους βασικούς συντελεστές της δημιουργίας του Διευθυντηρίου, του οποίου υπήρξε ένας από τους διευθυντές του από τις 31 Οκτωβρίου 1795 και μέχρι το πραξικόπημα της 18ης Μπρυμαίρ το 1799.
Σοφία Καρλότα του Όλντενμπουργκ

Η Σοφία Καρλότα του Όλντενμπουργκ ("Sophia Charlotte von Oldenburg", 2 Φεβρουαρίου 1879 - 29 Μαρτίου 1964) ήταν κόρη του Φρειδερίκου Αύγουστου Β΄, Κληρονομικού Μέγα Δούκα του Όλντενμπουργκ.
Μάχη των Μεταξάδων

Η Μάχη των Μεταξάδων ήταν μία μάχη, μέρος του Ελληνικού Εμφυλίου Πολέμου που έλαβε χώρα στο χωριό Μεταξάδες Έβρου από τις 15 έως 20 Μαΐου 1949, μεταξύ του Ελληνικού Στρατού (ΕΣ) και του Δημοκρατικού Στρατού Ελλάδας (ΔΣΕ) στην περιοχή ανάμεσα των δύο λόφων του χωριού. Η μάχη αυτή αποτέλεσε την τελευταία απόπειρα του ΔΣΕ να επιχειρήσει εκτός των οχυρωμένων συγκροτημάτων στο Γράμμο και το Βίτσι. Ήταν η μεγαλύτερη και τελευταία μεγάλη και αιματηρή μάχη στον νομό Έβρου.
Ιουδικαέλ Βερεγγάριος

Ο Ιουδικαέλ Βερεγγάριος ήταν κόμης της Ρεν και έζησε τον 10ο αιώνα. Δεν υπάρχουν πηγές σχετικά με την πατρότητα του, μερικές τον καταγράφουν σαν γιο και διάδοχο του Βερεγγάριου Β΄ της Νευστρίας, άλλες τον καταγράφουν σαν εγγονό του ίδιου μέσω της κόρης του. Άλλο ένα Ανδεγαυικό γενεαλογικό δέντρο του 11ου αιώνα τον περιγράφει σαν εγγονό του Αλαίν Α΄ της Βρετάνης. Πολέμησε εναντίον των Βίκινγκ στην "μάχη του Τραν-λα-Φορέ" μαζί με τον Αλαίν Β΄ της Βρετάνης και τον Ούγο Β΄ του Μαιν.
Ο Ιουδικαέλ Βερεγγάριος καταγράφεται για πρώτη φορά σαν κόμης το 944. Με μια ανώνυμη γυναίκα απέκτησε τον Κόναν Α΄ της Βρετάνης, πέθανε την εποχή που βρισκόταν ο γιος του στην αυλή του Όντο Α΄ του Μπλουά (979).
BYD S8

Το BYD S8 ήταν ένα σπορ καμπριολέ αυτοκίνητο που παρήχθη από την κινεζική αυτοκινητοβιομηχανία BYD Auto, τα έτη 2009 και 2010. Αρχικά, είχε παρουσιαστεί ως ένα πρωτότυπο αυτοκίνητο (concept car) στο Σαλόνι Αυτοκινήτου της Σαγκάης το 2006, υπό την ονομασία F8.
Στάνλεϊ Μπέικερ

Ο Σερ Στάνλεϊ Μπέικερ (αγγλικά:Sir William Stanley Baker) (28 Φεβρουαρίου 1928 - 28 Ιουνίου 1976) ήταν Ουαλός ηθοποιός και παραγωγός ταινιών. 
Υπήρξε ένας από τους κορυφαίους Βρετανούς ηθοποιούς του κινηματογράφου στα τέλη της δεκαετίας του 1950 και στις αρχές της δεκαετίας του 1960 και αργότερα έγινε παραγωγός.
Είναι γνωστός για τον πρωταγωνιστικό ρόλο του στους Τυχοδιώκτες της κολάσεως (1958) και σε υποστηρικτικό ρόλο στα Κανόνια του Ναβαρόνε, ενώ θεωρείται ως η πιο σημαντική συνεισφορά του στην έβδομη τέχνη στην ταινία Ζουλού (1964) στην οποία υπήρξε παραγωγός και πρωταγωνιστής.
Χερσόνησος της Κυζίκου

Η Χερσόνησος της Κυζίκου () είναι μια χερσόνησος στην βορειοδυτική Μικρά Ασία, η οποία βρίσκεται στην Θάλασσα του Μαρμαρά στην επαρχία Μπαλίκεσιρ της Τουρκίας. Η χερσόνησος σχηματίζει τον κόλπο της Πανόρμου στα ανατολικά του και τον κόλπο της Αρτάκης στα δυτικά του.
Ζαν-Λαμπέρ Ταλιέν

Ο Ζαν-Λαμπέρ Ταλιέν (Γαλλικά: Jean-Lambert Tallien), γεννήθηκε στις 23 Ιανουαρίου 1767 στο Παρίσι, όπου και πέθανε στις 16 Νοεμβρίου 1820, ήταν Γάλλος επαναστάτης και δημοσιογράφος, από τα κύρια πρόσωπα της Γαλλικής επανάστασης. Υπήρξε ηγετική μορφή των μετριοπαθών κατά τη Θερμιδοριανή αντίδραση μετά την ανατροπή του Ροβεσπιέρου, στην οποία είχε πρωταγωνιστήσει.
Νοβιτσόκ

Το Νοβιτσόκ (, "νεοφερμένος", επίσης γνωστό ως παράγοντας Α) είναι μια ομάδα επτά δυαδικών χημικών όπλων, τα οποία ανέπτυξε το κρατικό χημικό ερευνητικό ινστιτούτο ΓκοσΝΙΙΟΧΤ στην Σοβιετική Ένωση και στη Ρωσία από το 1971 έως το 1993. Σε κανονικές συνθήκες, ορισμένες ουσίες νοβιτσόκ είναι στερεές, ενώ άλλες είναι υγρές. Πιστεύεται ότι η διασπορά των στερεών ουσιών είναι δυνατή με εξαιρετικά λεπτή σκόνη.

Ρώσοι επιστήμονες που ανέπτυξαν τις νευρικές ουσίες υποστηρίζουν ότι είναι οι πιο θανατηφόρες που έχουν δημιουργηθεί. Μερικές παραλλαγές είναι πέντε με οκτώ φορές πιο ισχυρές από το αγγλικό/αμερικάνικο παράγοντα VX (γνωστό ως παράγοντας V από το venomous), ενώ άλλες είναι και δέκα φορές πιο ισχυρές από το γερμανικό σομάν (γνωστό ως παράγοντας G από το german). Εκτός από τη Ρωσία, "αρκετά κράτη μέλη του ΝΑΤΟ" και το Ιράν παράγουν τις ουσίες αυτές. Τον Νοέμβριο του 2019, τέσσερις από τις παραλλαγές του νοβιτσόκ (Α-230, Α-232, Α-234, Α-242) προστέθηκαν στο Πρόγραμμα 1 του Οργανισμού για την Απαγόρευση Χρήσης των Χημικών Όπλων (ΟΑΧΟ).
μικρογραφία|Η χημική δομή του νευρικού παράγοντα VX
μικρογραφία|214x214εσ|Η χημική δομή του νευρικού παράγοντα σομάν
Στον 21ο αιώνα, οι ουσίες νοβιτσόκ έγιναν ευρέως γνωστές αφού χρησιμοποιήθηκαν για να δηλητηριάσουν αντιπάλους του ρωσικού καθεστώτος, συμπεριλαμβανομένων των Σκριπάλ και δύο άλλων στο Έιμσμπιουρι του Ηνωμένου Βασιλείου (2018) και του Αλεξέι Ναβάλνι (2020).
Ρούντολφ Όττο

Ο Ρούντολφ Όττο (Rudolf Otto) (25 Σεπτεμβρίου 1869 – 7 Μαρτίου 1937) ήταν ένας διαπρεπής Γερμανός θεολόγος, φιλόσοφος και θρησκειολόγος. Θεωρείται ότι είναι ο μεγαλύτερος θρησκειολόγος του πρώτου μισού του 20ου αιώνα. Ιδιαίτερη επιρροή σε φιλοσόφους, θεολόγους και θρησκειολόγους άσκησε το κλασικό βιβλίο του «Το ιερό-Για το παράλογο στην ιδέα του θείου και τη σχέση του με το έλλογο». Συνέβαλε στην ανάπτυξη του κλάδου της φιλοσοφίας της θρησκείας, της φαινομενολογίας της θρησκείας και της ιστορίας των θρησκευμάτων.
Επίθεση στο Σάαρ

Ως Επίθεση στο Σάαρ ονομάζεται η Γαλλική στρατιωτική εισβολή στο Σάαρλαντ της Γερμανίας, κατά τους πρώτους μήνες του Β΄ Παγκοσμίου Πολέμου, από τις 7 έως τις 16 Σεπτεμβρίου 1939. Η εισβολή πραγματοποιήθηκε από περίπου 40 Γαλλικές μεραρχίες, που συμπεριελάμβαναν μία τεθωρακισμένη μεραρχία, τρεις μηχανοκίνητες μεραρχίες, 78 συντάγματα πυροβολικού και 40 τάγματα τεθωρακισμένων για να βοηθήσουν την Πολωνία, η οποία τότε αντιμετώπιζε Γερμανική στρατιωτική εισβολή, πραγματοποιώντας επίθεση στο αδύναμο δυτικό μέτωπο της Γερμανίας. Παρόλο που 30 μεραρχίες προχώρησαν στα σύνορα (και σε ορισμένες περιπτώσεις τα πέρασαν), η επίθεση δεν πραγματοποιήθηκε ποτέ. Όταν η γρήγορη νίκη στην Πολωνία επέτρεψε στη Γερμανία να ενισχύσει τις δυτικές γραμμές της με τα νικηφόρα στρατεύματα από την Πολωνία, η επίθεση σταμάτησε. Οι Γαλλικές δυνάμεις αποσύρθηκαν τελικά, εν μέσω γερμανικής αντεπίθεσης στις 17 Οκτωβρίου.
Χριστίνα Μαργαρίτα της Έσσης

Η Χριστίνα Μαργαρίτα της Έσσης-Κάσσελ ("Christina Margarethe von Hessen-Kassel", 10 Ιανουαρίου 1933 - 22 Νοεμβρίου 2011) ήταν κόρη του Πρίγκιπα Χριστόφορου της Έσσης-Κάσσελ.
Αγαθή του Χόενλοε-Σίλινγκσφυρστ

Η Αγαθή του Χόενλοε-Σίλινγκσφυρστ ("Agatha von Hohenlohe-Schillingsfürst", 24 Ιουλίου 1888 - 12 Δεκεμβρίου 1960) ήταν κόρη του Βίκτωρα Β΄, Δούκα του Ράτιμπορ.
Παράξενος Πόλεμος

μικρογραφία|357x357εσ|Ένα Βρετανικό πυροβόλο όπλο τύπου 8-inch Howitzer κοντά στα Γερμανικά σύνορα κατά τη διάρκεια του «Παράξενου Πολέμου».
Παράξενος Πόλεμος (γαλλικά: "drôle de guerre)" ή Ψεύτικος Πόλεμος (αγγλικά: "phony war") ονομάζεται η περίοδος του Β' παγκοσμίου πολέμου, από τις 3 Σεπτεμβρίου 1939, όταν οι δύο συμμαχικές δυνάμεις (Γαλλία και Μεγάλη Βρετανία) κήρυξαν πόλεμο στη Ναζιστική Γερμανία, με αφορμή την εισβολή της στην Πολωνία, μέχρι τις 10 Μαΐου του 1940, ημερομηνία έναρξης της ναζιστικής επίθεσης κατά της Γαλλίας.

Παρόλο που δεν υπήρχε κάποια μεγάλης κλίμακας στρατιωτική δράση από τις δύο συμμαχικές δυνάμεις, είχε ξεκινήσει οικονομικός πόλεμος (στρατηγικές οικονομικού αποκλεισμού). Πιο συγκεκριμένα υπήρξε ναυτικός αποκλεισμός (εμπάργκο) και η απενεργοποίηση των γερμανικών πλοίων οπού είχαν καμουφλαριστεί ως μη - μαχητικά (surface raiders). Οι συμμαχικές δυνάμεις δημιούργησαν κάποια περίτεχνα σχέδια για μια πληθώρα μεγάλης κλίμακας επιχειρήσεις οι οποίες θα είχαν σαν στόχο να παραλύσει το Γερμανικό πολεμικό δυναμικό. Κάποιες από αυτές τις τακτικές θα ήταν : 

Το άνοιγμα ενός αγγλο-γαλλικού μετώπου στα Βαλκάνια, Εισβολή στη Νορβηγία (Plan R 4), έτσι ώστε να ανακοπεί η κύρια πηγή μετάλλων για τη Ναζιστική Γερμανία και ένα χτύπημα κατά της Σοβιετικής Ένωσης, η οποία ήταν η κυρίως πηγή πετρελαίου για τη Γερμανία την περίοδο αυτή. Από τα παραπάνω σχέδια υλοποιήθηκε μόνο η εισβολή της Νορβηγίας, τον Απρίλιο του 1940 το οποίο και πλέον δεν είχε αποτέλεσμα, καθώς η Ναζιστική Γερμανία την είχε ήδη καταλάβει.
αριστερά|μικρογραφία|214x214εσ|Η παράταξη των Γαλλικών δυνάμεων κατά την επίθεση του Σάαρλαντ.
Κατά τη διάρκεια του Παράξενου πολέμου υπήρχε μόνο μία περιορισμένης κλίμακας χερσαία στρατιωτική επιχείρηση στο δυτικό μέτωπο όπου τα γαλλικά στρατεύματα εισέβαλλαν στο Σάαρλαντ (Saar Offensive). Κατά την εισβολή του Σάαρλαντ τον Σεπτέμβριο, οι Γαλλικές δυνάμεις επιτέθηκαν στις γερμανικές, με σκοπό να βοηθηθεί η Πολωνία, όμως η επίθεση σταμάτησε μερικές μέρες μετά και οι δυνάμεις αποσύρθηκαν. Τον Νοέμβριο, Οι Σοβιετικοί εξαπόλησαν επίθεση κατά της Φινλανδίας ξεκινώντας τον επονομαζόμενο Χειμερινό πόλεμο (Winter war). Ο πόλεμος αυτός προκαλεί πολλές συζητήσεις, μεταξύ των συμμάχων για το αν θα βοηθήσουν τη Φινλανδία, αλλά τελικά οι δυνάμεις που συγκεντρώθηκαν για αυτήν την εκστρατεία καθυστέρησαν έως ότου και τελείωσε ο πόλεμος τον Μάρτιο. Οι συμμαχικές συζητήσεις για εκστρατεία στη Σκανδιναβία ανησύχησαν τη Ναζιστική Γερμανία και οδήγησαν στη γερμανική εισβολή στη Δανία και στη Νορβηγία τον Απρίλιο. Τα συμμαχικά στρατεύματα, που συγκεντρώθηκαν για να βοηθήσουν τη Φινλανδία, τελικά κατευθύνθηκαν προς τη Νορβηγία. Οι μάχες συνεχίστηκαν μέχρι και τον Ιούνιο, όταν τα συμμαχικά στρατεύματα εκκένωσαν τη χώρα, παραχωρώντας τη Νορβηγία στη Γερμανία εξαιτίας της γερμανικής εισβολής στη Γαλλία. 

μικρογραφία|223x223εσ|Το HMS Courageous.
Έντρε Ρίος

Η επαρχία Έντρε Ρίος (ισπ. Entre Ríos) είναι επαρχία στη βορειοανατολική Αργεντινή. Διοικητικό κέντρο - η πόλη Παρανά, βρίσκεται στον ποταμό Παρανά. Στην απέναντι όχθη βρίσκεται η πόλη Σάντα Φε. "Έντρε Ρίος" στα ελληνικά σημαίνει ""μεταξύ ποταμών" ή "Μεσοποτάμια"". Η Παρανά σχηματίζει φυσικά σύνορα με τις επαρχίες Σάντα Φε και Μπουένος Άιρες στα δυτικά και στα νοτιοδυτικά ενώ ο ποταμός Ουρουγουάης - με την Ουρουγουάη. Στα βόρεια η επαρχία συνορεύει με την επαρχίας Κορριέντες. Μαζί με τις επαρχίες Κόρδοβα και Σάντα Φε αποτελούν Κεντρική οικονομική περιοχή της Αργεντινής.
Συρμικό Μέτωπο

εναλλ.=|μικρογραφία|Η πρώτη γραμμή του Μετώπου ως τμήμα του Ευρωπαϊκού Ανατολικού Μετώπου τον Απρίλιο του 1945.
Το Συρμικό Μέτωπο ("") ήταν μια γραμμή άμυνας του Άξονα κατά τη διάρκεια του Β' Παγκοσμίου Πολέμου. Ιδρύθηκε ως μέρος του Ανατολικού Μετώπου στα τέλη Οκτωβρίου 1944 στη Συρμία (σημερινό Σρεμ) και στην ανατολική Σλαβονία, βορειοδυτικά του Βελιγραδίου. 

Αφότου οι Γιουγκοσλάβοι Παρτιζάνοι και ο Κόκκινος Στρατός απώθησαν τους Γερμανούς από το Βελιγράδι στην Επίθεση του Βελιγραδίου, η υποχωρούσα Βέρμαχτ και οι Κροατικές Ένοπλες Δυνάμεις χρησιμοποίησαν οχυρώσεις για να προστατεύσουν την απόσυρση της γερμανικής Στρατιωτικής Ομάδας Ε από τα Βαλκάνια. Με τη βοήθεια των Σοβιετικών συμμάχων τους, οι Παρτιζάνοι (που τότε αποκαλούνταν Γιουγκοσλαβικός Στρατός), μαζί με βουλγαρικές και ιταλικές δυνάμεις, πολέμησαν μια δύσκολη χειμερινή εκστρατεία και τελικά έσπασαν το μέτωπο στις 12 Απριλίου 1945. 

Μετά την κατάρρευση του Συρμικού Μετώπου, η κατεχόμενη Γιουγκοσλαβία απελευθερώθηκε.
Μερλό

200px|right|thumb|Μερλό
Το Μερλό (γαλ. "Merlot") είναι γαλλική ποικιλία αμπέλου η οποία χρησιμοποιείται για παραγωγή ερυθρών κρασιών. Μαζί με την ποικιλία Καμπερνέ Σοβινιόν θεωρείται μία από τις πιο δημοφιλείς ποικιλίες της αμπέλου και καλλιεργείται σε πολλές αμπελουργικές χώρες. Στην Ελλάδα καλλιεργείται κυρίως στην Χαλκιδική, Λάρισα, Αττική και Πέλλα. Το 2004 καταλάμβανε 105.000 στρέμματα, καθώς η ποικιλία επεκτάθηκε έως 108.000 στρέμματα διεθνώς. Η ποικιλία έχει μεσαία αντοχή στις ασθένειες όπως περονόσπορο και τεφρά σήψη αμπέλου. Όμως η ποικιλία είναι ευαίσθητη στη ξηρασία. Τα άνθη είναι ερμαφρόδιτα.
Ιουδήθ της Βρετάνης

Η Ιουδήθ της Βρετάνης ή Ιουδήθ του Ρεν (982 - 1017) ήταν δούκισσα της Βρετάνης (περί το 1000 - 1017). Η Ιουδήθ ήταν κόρη του Κόναν Α΄ της Βρετάνης και της συζύγου του Ερμενγάρδη-Γκερμπέργκα του Ανζού, ήταν μητέρα του Ροβέρτου του Μεγαλοπρεπούς και γιαγιά του Γουλιέλμου του Κατακτητή.
Μια ισχυρή διπλή γαμήλια συμμαχία καταγράφεται ανάμεσα στην Βρετάνη και την Νορμανδία. Ο αδελφός της Γοδεφρείδος Α΄ της Βρετάνης παντρεύτηκε την Αουίς της Νορμανδίας κόρη του Ριχάρδου Α΄ της Νορμανδίας (996), ο αδελφός της Αουίς Ριχάρδος Β΄ της Νορμανδίας παντρεύτηκε την ίδια την Ιουδήθ (1000). Η δούκισσα Ιουδήθ πέθανε (28 Αυγούστου 1017) και τάφηκε στο Αβαείο του Μπερνάι που είχε ιδρύσει η ίδια (1013). Με τον σύζυγο της Ριχάρδο Β΄ απέκτησε :

* Ριχάρδος Γ΄ π.999- 1027, δούκας την Νορμανδίας.
* Αλίκη π.1002-1038, παντρεύτηκε τον Ρέτζιναλντ Α΄ των Ιβρέα κόμη της Βουργουνδίας.
* Ροβέρτος Α΄ 1000-1035, δούκας την Νορμανδίας.
* Γουλιέλμος (περ. 1007/9 - 1025), μοναχός στο Αββαείο του Φεκάμπ.
* Ελεονώρα 1010-1071, παντρεύτηκε τον Βαλδουίνο Δ΄ κόμη της Φλάνδρας.
* Ματίλδη π. 1013/5-1033, μοναχή στο Αββαείο του Φεκάμπ, απεβ. 19 ετών άγαμη.
Κιζίλτεπε

Το Κιζίλτεπε (τουρκικά: "Kiziltepe", , ή "Tell-Ermen", που σημαίνει «αρμενικός λόφος», ) είναι πόλη και περιοχή της επαρχίας Μαρντίν της Τουρκίας. Με στοιχεία του 2014, η πόλη είχε πληθυσμό 225.888. Οι περισσότεροι κάτοικοί της είναι Κούρδοι, αλλά υπάρχουν και μερικοί Άραβες, Τούρκοι (κυρίως κυβερνητικοί αξιωματούχοι) και Χριστιανοί.
Γκέτο της Βαρσοβίας

μικρογραφία|379x379εσ|Τείχος του Γκέτο της Βαρσοβίας. Άποψη του βομβαρδισμένου Ανακτόρου Λουμπομίρσκι (αριστερά) στην "άρια" πλευρά της πόλης. 24 Μαΐου 1941
Το Γκέτο της Βαρσοβίας (', επίσημα ', "Εβραϊκή κατοικημένη περιοχή στη Βαρσοβία", "") ήταν το μεγαλύτερο από όλα τα ναζιστικά γκέτο κατά τη διάρκεια του Β' Παγκοσμίου Πολέμου. Ιδρύθηκε από τις γερμανικές Αρχές το Νοέμβριο του 1940 στο νέο έδαφος της Γενικής Κυβέρνησης της κατεχόμενης Πολωνίας. Στο αποκορύφωμά του, φυλακίστηκαν 460.000 Εβραίοι σε μια περιοχή 34 τετραγωνικών χιλιομέτρων με μέσο όρο 9,2 άτομα ανά δωμάτιο και με λιγοστά τρόφιμα. Από το Γκέτο της Βαρσοβίας, οι Εβραίοι απελάθηκαν στα στρατόπεδα συγκέντρωσης των Ναζί και στα κέντρα μαζικής θανάτωσης. Το καλοκαίρι του 1942, τουλάχιστον 254.000 κάτοικοι του Γκέτο απεστάλησαν στο στρατόπεδο εξόντωσης της Τρεμπλίνκα υπό το προσωπείο της "μετεγκατάστασης στην Ανατολή" κατά τη διάρκεια του καλοκαιριού. Το γκέτο κατεδαφίστηκε από τους Γερμανούς τον Μάιο του 1943 μετά από τις εξεγέρσεις του Γκέτο της Βαρσοβίας, οι οποίες είχαν προσωρινά σταματήσει τις απελάσεις. Ο συνολικός αριθμός θανάτων μεταξύ των κρατουμένων του Γκέτο εκτιμάται σε τουλάχιστον 300.000 νεκρούς από σφαίρα ή αέρια, σε συνδυασμό με 92.000 θύματα λιμοκτονίας και σχετικές ασθένειες, την εξέγερση του Γκέτο της Βαρσοβίας και τα θύματα της τελικής καταστροφής του Γκέτο.
Τόρμπαλι

Το Τόρμπαλι (τουρκ. "Torbalı") είναι δήμος της επαρχίας Σμύρνης στην Τουρκία. 

Μια αρχαία Ιωνική πόλη, η Μητρόπολη, ήταν χτισμένη στην περιοχή. Ήταν διάσημη για το κρασί και τους θρησκευτικούς της χώρους, και είχε τρία μαρμάρινα ιερά αφιερωμένα στον Ρωμαίο αυτοκράτορα Αύγουστο και το θετό του γιο Γερμανικό, σε ένα αρχαίο θέατρο που κυριαρχεί στην κοιλάδα. 

Έργα τέχνης που βρέθηκαν κατά τη διάρκεια ανασκαφών εκτίθενται σήμερα στα μουσεία της Σμύρνης και της Εφέσου. Στην πόλη υπάρχουν επίσης τα ερείπια αρχαίου λιμανιού και συγκροτήματα διακοπών, και βρίσκεται κοντά σε ένα εξαιρετικό πευκοδάσος.
Χανς Γιόαχιμ Μαρσέιγ

Ο Χανς Γιόαχιμ Μαρσέιγ (γερμανικά: Hans-Joachim Marseille, 13 Δεκεμβρίου 1919 - 30 Σεπτεμβρίου 1942) ήταν Γερμανός πιλότος της Λουφτβάφε και ιπτάμενος άσος κατά τη διάρκεια του Β΄ Παγκοσμίου Πολέμου. Έγινε γνωστός για τα επιτεύγματα του στις εναέριες μάχες κατά τη διάρκεια της Εκστρατείας στη Βόρεια Αφρική και για τον άστατο βίο του. Αποτέλεσε έναν από τους πιο επιτυχημένους πιλότους, αποκτώντας το προσωνύμιo «Stern von Afrika» ( = αστέρας της Αφρικής). Ο Μαρσέιγ επικράτησε σε όλες (εκτός από επτά) τις 158 εναέριες μάχες του εναντίον της Πολεμικής Αεροπορίας της Βρετανικής Κοινοπολιτείας πάνω από τη Βόρεια Αφρική, πετώντας με Messerschmitt Bf 109 σε ολόκληρη τη διάρκεια της καριέρας του.
Μαρία Σοφία του Τουρν και Τάξις

Η Μαρία Σοφία του Τουρν και Τάξις ("Maria Sophia von Thurn und Taxis", 4 Μαρτίου 1800 - 20 Δεκεμβρίου 1870) ήταν κόρη του Κάρολου Αλέξανδρου, 5ου Πρίγκιπα του Τουρν και Τάξις.

Η "Μαρία Σοφία Δωροθέα Καρολίνα" γεννήθηκε στις 4 Μαρτίου 1800 στο Ρέγκενσμπουργκ, και ήταν το πέμπτο παιδί και η νεότερη κόρη του Κάρολου Αλέξανδρου, 5ου Πρίγκιπα του Τουρν και Τάξις, και της Θηρεσίας του Μεκλεμβούργου-Στρέλιτς.

Στις 17 Απριλίου 1827 παντρεύτηκε τον Δούκα Παύλο Γουλιέλμο της Βυρτεμβέργης στo Ρέγκενσμπουργκ. Μαζί απέκτησαν ένα παιδί:
*τον Δούκα Γουλιέλμο Φερδινάνδο "Μαξιμιλιανό" Κάρολο (1828-1888), παντρεύτηκε την Ερμίνα του Σάουμπουργκ-Λίππε. Δεν απέκτησαν παιδιά.

Η Μαρία Σοφία και Παύλος Γουλιέλμος χώρισαν στις 2 Μαΐου 1835. Μετά το διαζύγιό της, η Μαρία Σοφία απέκτησε το Παλάτι της Βυρτεμβέργης, όπου έζησε εκεί μέχρι τον θάνατό της.

Πέθανε στις 20 Δεκεμβρίου 1870 στο Ρέγκενσμπουργκ σε ηλικία 70 ετών.
Γαλλική Στρατιά της Ανατολής

Στρατεύματα της Στρατιάς της Ανατολής ([[Αντάντ]]), στη Θεσσαλονίκη

Ως «Στρατιά της Θεσσαλονίκης» (Armée d'Orient, AO) ονομάστηκαν αρχικά τα πρώτα Γαλλικά τμήματα της αποτυχημένης Εκστρατείας της Καλλίπολης της Αντάντ που ξεκίνησαν να αποβιβάζονται στην Θεσσαλονίκη στις 5 Οκτώβριου του 1915, 
με διοικητή τον Μωρίς Σαράιγ, μετά από την άδεια του Ελευθερίου Βενιζέλου ώστε να ανοίξει το Μακεδονικό Μέτωπο σε βοήθεια της Σερβίας, κατα τη διάρκεια του Α' Παγκοσμιου Πολέμου. Πέρα από τις διάφορες αμυντικές οχυρώσεις γύρω από τη Θεσσαλονίκη, καθώς και καποιες περιορισμένες επιθετικές της ενέργειες των Γάλλων στη μάχη του Κρίβολακ και των Βρετανών στη μάχη του Κοστούρινο, το Νοέμβριο και το Δεκέμβριο του 1915, αντίστοιχα, η στρατιά δεν κατάφερα να υπερβεί την Σερβο-ελληνική μεθόριο προς τα βόρεια, τουλάχιστον όχι μέχρι την Μάχη του Ντόμπρο Πόλε, στις 18 Σεπτέμβρη του 1918, και μόνο αφότου είχε καταρρεύσει ο Βουλγαρικός στρατός. 

Η απόβαση της Στρατιάς στη θεσσαλονίκη ξεκίνησε 13 μέρες μετά τη ανακοίνωση γενικής επιστράτευση της Βουλγαρίας, στις 22 Σεπτεμβρίου 1915 (αν και σημαδια υπήρχαν από τις 11 Σεπτεμβρίου) γεγονός που σηματοδότησε και επισήμως την ένταξη της γείτονας χώρας στις Κεντρικές Δυνάμεις (). Η άδεια για την απόβαση ήταν σε αντίθεση με την στάση ουδετερότητας του φιλογερμανού Βασιλιά Κωνσταντίνου Α' και αποτέλεσε την αφορμή για την διάλυση της Βουλής του Βενιζέλου, συνιστώντας ένα ακόμη επεισόδιο στην πορεία κλιμάκωσης του Εθνικού Διχασμού, και στα Νοεμβριανά. 

Μετά την απόβαση, ο κρατικός έλεγχος στη Μακεδονία είχε ουσιαστικά καταλυθεί. Η διοίκησης του Γάλλου στρατιωτικού Σαράιγ αγνοούσε τις ελληνικές αρχές και αποφάσιζε μονομερώς ακόμη και για μη στρατιωτικά ζητήματα, ενώ είχε όλα τα χαρακτηριστικά ενός αποικιακού πολέμου.

Μετά τον Αύγουστο του 1916, και αφότου το Κίνημα Εθνικής Αμύνης συμπαρατάχθηκε με τους Συμμάχους της Αντάντ εναντίον των Κεντρικών Δυνάμεων 
τα συμμαχικά στρατεύματα είχαν πλήρη άδεια διέλευσης στην Μακεδονία και σχηματίστηκε τη «Συμμαχική Στρατιά της Ανατολής» (Allied Army of the Orient, ΑΑΟ)
και αφορούσε όλα τα συμμαχικά στρατεύματα που αποβιβάσθηκαν στην Μακεδονία και συμμετείχαν στον Μακεδονικό Μέτωπο του Α' Παγκόσμιο Πόλεμο,
με διοικητή πάλι τον Σαράιγ.
Εκτοτε τα αμιγώς γαλλικά τμήματα μετονομάστικαν σε «Γαλλική Στρατιά της Ανατολής» (Armée française d'Orient, AFO), με διοικητή τον Βικτόρ Κορντονιέρ.

Τον Αύγουστο του 1916 στη Θεσσαλονίκη υπήρχαν περίπου 400.000 στρατιώτες της συμμαχικής στρατιάς, από 5 διαφορετικούς εθνικούς στρατούς. Ενώ στο τέλος του 1918 οι Έλληνες, με πάνω από 300,000 στρατιώτες, αποτελούσαν το μεγαλύτερο κομμάτι της στρατιάς στο Μακεδονικό μέτωπο.
Γιατί δεν ρώτησαν τον Έβανς

Το μυθιστόρημα Γιατί δεν ρώτησαν τον Έβανς; είναι ένα έργο αστυνομικής φαντασίας της Αγκάθα Κρίστι, που πρωτοεκδόθηκε στο Λονδίνο από τον Οίκο "Collins Crime Club" τον Σεπτέμβριο του 1934 προς 7 σελίνια και 5 πέννες. Στις ΗΠΑ κυκλοφόρησε από τον Οίκο "Dodd, Mead & Co." το 1935 υπό τον τίτλο "Το Στοιχείο του Μπούμερανγκ" προς $ 2. Στα ελληνικά έχει αποδοθεί και ως Οκτώ κόκκοι μορφίνης.

Ο Μπόμπυ Τζόουνς βρίσκει στο γήπεδο γκολφ της περιοχής του έναν άνδρα ετοιμοθάνατο. Πριν πεθάνει λέει "Γιατί δεν ρώτησαν τον (την) Έβανς;". Ο Μπόμπυ βρήκε στην τσέπη του θανόντος μία φωτογραφία, που όμως είχε αντικατασταθεί, όταν η αστυνομία ερευνούσε την ταυτότητα του θύματος. Τις έρευνες του Μπόμπυ και της φίλης του λαίδης Φράνκι υποβοηθά η Μις Μαρπλ.

Το μυθιστόρημα επαινέθηκε από την πρώτη έκδοσή του ως "μία ιστορία που σε ελκύει". Ο Μπόμπυ με τη φίλη του αρχίζουν έρευνες και ο ερασιτεχνισμός τους γοητεύει τους αναγνώστες. Η αφήγηση είναι ζωντανή, γεμάτη δράση, όπου οι δύο ερασιτέχνες ντιτέκτιβ κινούνται με αφέλεια και καλή τύχη. Ο κριτικός Ρ. Μπέρναρτντ το 1990 το βρίσκει "ζωηρό έργο", αλλά σε σχέση με το "Αχρεία Σώματα" της E. Waugh θεωρεί ότι οι πρωταγωνιστές παραείναι ερασιτέχνες. 

* Morgan, Janet (1984). Agatha Christie: A Biography (First ed.). London: Collins. ISBN 0-00-216330-6.
Ίντα του Βάλντεκ και Πύρμοντ

Η Ίντα του Βάλντεκ και Πύρμοντ ("Ida zu Waldeck und Pyrmont", 26 Σεπτεμβρίου 1796 - 12 Απριλίου 1869) ήταν κόρη του Γεωργίου Α΄ του Βάλντεκ και Πύρμοντ.
Καραντενίζ Ερεγλί

Το Καραντενίζ Ερεγλί (τουρκ."Karadeniz Ereğli") είναι πόλη και περιοχή στην επαρχία Ζονγκουλντάκ της Τουρκίας, στις ακτές της Μαύρης Θάλασσας στις εκβολές του ποταμού Kılıçsu. Ο πληθυσμός του (2012) είναι 102.828 κάτοικοι.
Τζορτζ Ραφτ

Ο Τζορτζ Ραφτ (αγγλικά: George Raft), (26 Σεπτεμβρίου 1901 - 24 Νοεμβρίου 1980) ήταν Αμερικανός ηθοποιός και χορευτής, γνωστός για τους ρόλους του ως γκάνγκστερ σε ταινίες του οργανωμένου εγκλήματος της δεκαετίας του 1930 και του 1940. Οι πιο γνωστές του συμμετοχές σε ταινίες είναι στην κωμωδία του Μπίλι Γουάιλντερ «Μερικοί το προτιμούν καυτό» (1959), τη θρυλική πρώτη ταινία του «Σημαδεμένου» (1932), «Κάθε πρωί πεθαίνω» (1939), καθώς και στο «Μπολερό» (1934, μία από τις λίγες ταινίες της εποχής στις οποίες δεν έπαιζε τον γκάνγκστερ).
DS 3 Crossback

Το DS 3 Crossback είναι ένα 5-πορτο κόμπακτ πολυτελές crossover SUV αυτοκίνητο της γαλλικής αυτοκινητοβιομηχανίας DS Automobiles, που είναι η πολυτελής θυγατρική της επίσης γαλλικής Citroën. Το μοντέλο αποκαλύφθηκε για πρώτη φορά στις 13 Σεπτεμβρίου 2018 και παρουσιάστηκε στο κοινό στο 88ο Σαλόνι Αυτοκινήτου του Παρισιού τον Οκτώβριο του 2018, ενώ η παραγωγή του ξεκίνησε τον Δεκέμβριο. Το συγκεκριμένο SUV αντικατέστησε το μικρότερο και 3-πορτο hatchback Citroën DS3 και είναι το πρώτο μοντέλο που βασίστηκε στην πλατφόρμα PSA EMP1 platform του Ομίλου PSA.
Αζαλαΐς του Μομφερράτου

Η Αζαλαΐς του Μομφερράτου (γνωστή ως Αδελασία ή Αλασία) (1150–1232) ήταν σύζυγος του μαρκησίου του Σαλούτσο και αντιβασίλισσα για τον εγγονό της, Μαμφρέδο Γ΄ από το 1212 έως το 1218.